Í öðru lagi að hjálpa þegar aðstoðar er beðið og talið er að sérþekking og tæki félagsins geti komið að gagni “ . Fyrsta leitin var að flugvélinni Glitfaxa , Douglas DC - 3 flugvélar Flugfélags Íslands , sem fórst í aðflugi að Reykjavíkurflugvelli , þann 31. janúar 1951 , með 20 manns . Einnig hafði sveitin góð tengsl við þyrlubjörgunarsveit hersins á Keflavíkurflugvelli um áratuga skeið . Það samstarf gaf m.a. af sér fallhlífabjörgunarhópinn , en félagar sveitarinnar lærðu og æfðu upphaflega fallhlífabjörgun hjá Bandaríska hernum . Á móti fengu hermenn NATO kennslu og þjálfun í að bjarga sér á fjöllum að vetri til undir leiðsögn félaga FBSR . Eitt af höfuð markmiðum Flugbjörgunarsveitarinnar er að hafa ávallt vel þjálfaða björgunarmenn og gera mikla kröfur til hæfni þeirra , bæði líkamlega og andlega . Nýliðaþjálfunin er ströng og félögum gefst síðan kostur á símenntun og endurmenntun í björgunarfræðum , bæði hér heima og erlendis .